stanford-oval/wikipedia huggingface dataset:
Bäcks folkskola

| Bäcks folkskola |
| --- | --- |

Sijainti:  Siuntio, Uusimaa
Rakennustyyppi:  Kansakoulu
Perustettu:  1921
Runkorakenne:  Puu
Julkisivumateriaali:  Laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bäcks folkskola oli Siuntiossa toiminut ruotsinkielinen kansakoulu, joka perustettiin vuonna 1921. Koulu toimi Munksin kylässä ja sen ensimmäinen opettaja oli Martin Jansson. Nykyisin puinen koulurakennus on yksityisomistuksessa. Siuntion kouluille tyypillistä on suuri mittakaava, ja L-mallisia, matalampia kansakoulujen piirustustoimiston koulurakennuksia lukuun ottamatta koulut ovat pääasiassa kaksikerroksisia, kuten Bäcksin koulukin.
Bäcks folkskola vuonna 2023.
Cachan

| Cachan |
| --- | --- |
 Cachanin kaupungintalo
 vaakuna
 Cachanin sijainti Pariisin suurkaupunkialueella
 Cachan
 Koordinaatit: 48°47′31″N, 02°19′55″E 
Valtio:  Ranska
Alue:  Île-de-France
Departementti:  Val-de-Marne
Arrondissementti:  L'Haÿ-les-Roses
Kantoni:  Cachan
Pinta-ala:  
 – Kokonaispinta-ala:  2,74 km²
Väkiluku (2014):  29 932
 – Väestötiheys:  10 924,1 as./km²
Postinumero:  94230
Infobox OKVirheellinen NIMI-arvo: 
Cachan on Ranskan kunta Île-de-Francen alueella Val-de-Marnen departementissa. Se sijaitsee Pariisin eteläisillä esikaupunkialueilla. Cachanissa on arviolta 29 932 asukasta (vuonna 2014) ja sen pinta-ala on 2,74 neliökilometriä.
Cachania palvelee kaksi RER B -linjan asemaa:  Arcueil–Cachan ja Cachan-Bagneux. Siellä toimii École normale supérieure de Cachan.
Aiheesta muualla

Kuvia tai muita tiedostoja aiheesta Cachan Wikimedia Commonsissa
Bällsta

Bällstan kartano.
Bällsta on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu Bromman kaupunginosa-alueeseen. Sitä rajaavat Sundbyn, Bromstenin, Mariehällin, Riksbyn, Bromma Kyrkan ja Enebyn kaupunginosat. Kaupunginosa on maa-alaltaan 1,33 neliökilometrin suuruinen, ja vuonna 2005 siellä asui keskimäärin 777 ihmistä. Bällsta tunnetaan muun muassa siellä sijaitsevasta Solvallan raviradasta.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Cacau

| 0 | 1 | 2 |
| --- | --- | --- |
 Cacau vuonna 2011.
Henkilötiedot
Koko nimi: Claudemir Jeronimo Barretto
Syntymäaika: 27. maaliskuuta 1981 (ikä 43)
Syntymäpaikka:  Santo André, São Paulo, Brasilia
Pelipaikka: hyökkääjä
Pituus: 178 senttimetriä
Seura
Seura:  Stuttgart
Pelinumero: 18
Seurat
| Vuodet | Seura | O (M) |
| –1999 2000–2001 2001–2003 2003–2014 2014–2015 |  Nacional AC  Türk Gücü  Nürnberg  Stuttgart   Cerezo Osaka | 32 (8) 18 (9) 44 (8) 263 (80)  24 (7) |
Maajoukkue
| 2009–2012 |  Saksa | 23 (6) |
 Seurajoukkueuran tilastot kattavat vain kansalliset sarjat, päivitetty 10. heinäkuuta 2015.  Maajoukkueuran tilastot päivitetty 10. heinäkuuta 2015.
Cacau (IPA: port. [kaˈkaw], saks. [kaˈkaʊ]; oik. Claudemir Jeronimo Barretto, s. 27. maaliskuuta 1981, Santo André, São Paulo, Brasilia) on brasilialaissyntyinen saksalainen jalkapalloilija, joka edusti viimeisimpänä Cerezo Osakaa. Suurimman osan urastaan hän on edustanut Saksan Bundesliigassa pelaavaa VfB Stuttgartia. 178 senttimetrin pituinen Cacau pelaa hyökkääjänä.
Cacau muutti Saksaan 18-vuotiaana ja pelasi aluksi Münchenissä viidennen divisioonan Türk Gücüssa, josta siirtyi 1. FC Nürnbergiin kaudelle 2001–2002. Cacaun ensimmäinen kausi Stuttgartissa oli 2003–2004.
Saksan maajoukkueessa Cacau pelasi 23 ottelua ja teki niissä kuusi maalia.
Aiheesta muualla

Kuvia tai muita tiedostoja aiheesta Cacau Wikimedia Commonsissa
Cacau FootballDatabase-tietokannassa (englanniksi)
Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw
Breakdown: In Your House

Breakdown: In Your House oli World Wrestling Federationin tuottama pay-per-view -tapahtuma. Se televisioitiin  27. syyskuuta 1998 ja tapahtumapaikkana oli Copps Coliseum, joka sijaitsee Hamiltonissa, Ontariossa. Tapahtuma oli 24. WWF:n tuottamassa In Your House -tapahtumien sarjassa.
Tapahtuma koostui kahdestatoista ottelusta, joista yhdeksän televisioitiin. Pääotteluna tapahtumassa nähtiin Triple Threat -ottelu WWF:n mestaruudesta, johon osallistuivat Steve Austin, The Undertaker ja Kane. Ottelu päättyi tasapeliin, kun Kane ja Undertaker selättivät Austinin yhdessä.
Taustaa

Tärkein riita tapahtuman taustalla oli Steve Austinin ja Vince McMahonin välillä: McMahon ei halunnut Austinin olevan enää WWF:n mestari. McMahon vaikutti ennen tapahtumaa olevan kuitenkin myös Undertakeria ja Kanea vastaan, sillä  5. syyskuuta hän arvosteli heitä RAW Saturday Night -ohjelmassa. Seuraavana illan Sunday Night Heat -ohjelmassa McMahon pyysi painijoilta kuitenkin anteeksi ja paljasti, että Austin tulisi kohtaamaan tapahtumassa Kanen ja The Undertakerin Triple Threat -ottelussa. 14. syyskuuta McMahon lisäsi ottelulle ehdon, jonka mukaan Undertaker ja Kane eivät voisi selättää toisiaan ottelussa. Seuraavan viikon RAW is WAR -ohjelmassa 21. syyskuuta The Undertaker ja Kane voittivat Steve Austinin ja Billy Gunnin. Ottelun jälkeen Austin löi Kanea ja UnderTakeria tuolilla.
Toinen tapahtuman taustalla oleva kiista oli Ken Shamrockin, The Rockin ja Mankindin välillä. 21. syyskuuta, RAW is WAR:ssa, he painivat Triple Threat -ottelussa, jonka voittaja saisi mahdollisuuden otteluun WWF:n mestaruudesta. Ottelun aikana McMahon, The Undertaker ja Kane tulivat kehään ja pahoinpitelivät kaikki kolme painijaa. Koska ottelu päättyi tuloksettomana, sovittiin uusintaottelu Shamrockin, Mankindin ja Rockin välille seuraavaan Breakdown-tapahtumaan. Myöhemmin Sunday Night Heatissa ilmoitettiin, että ottelutyypin tulee olla Triple Threat Steel Cage -ottelu.
Ottelut ja tulokset

| # | Tulokset | Ehdot | Aika |
| --- | --- | --- | --- |

| Heat | Golga voitti Moshin | Yksilöottelu | 02:01 |
| Heat | The Hardy Boyz (Matt ja Jeff) voittivat Kaientain (Men's Teioh ja Funaki) | Tag team -ottelu | 03:34 |
| Heat | 8-Ball voitti Billy Gunnin Skullin | Triple Threat -ottelu | 03:17 |
| 1 | Owen Hart voitti Edgen | Yksilöottelu | 09:18 |
| 2 | Al Snow ja Scorpio voittivat Too Muchin (Brian Christopherin ja Scott Taylorin | Tag team -ottelu | 08:05 |
| 3 | Marc Mero (ja Jacqueline) voitti Drozin | Yksilöottelu | 05:12 |
| 4 | Bradshaw voitti Vaderin | Falls Count Anywhere -ottelu | 07:55 |
| 5 | D'Lo Brown voitti Gangrelin | Yksilöottelu | 07:50 |
| 6 | The Rock voitti Ken Shamrockin ja Mankindin | Triple Threat Steel Cage -ottelu | 18:47 |
| 7 | Val Venis (Terri Runnelsin kanssa) voitti Dustin Runnelsin | Yksilöottelu | 09:09 |
| 8 | D-Generation X (Billy Gunn, Road Dogg, ja X-Pac) voittivat Jeff Jarrettin ja Southern Justicen (Mark Canterbury ja Dennis Knight) | Tag team -ottelu | 11:15 |
| 9 | The Undertaker ja Kane voittivat Steve Austinin (c) | Triple threat -ottelu WWF:n mestaruudesta | 22:03 |
In Your House kronologia

Edellinen: Fully Loaded: In Your House
Seuraava: Judgment Day: In Your House
Vince McMahon, joka vapautti tapahtumassa WWF -mestaruuden.
CMA-pohjalevy

CMA-pohjalevy
CMA-pohjalevy (Compact Modular Architecture) on modulaarinen pohjalevy, jota käytetään Volvon ja Geelyn automalleissa.
Mallit

Geely Xingrui (2020–)
Geely Xingyue (2019–)
Geely Xingyue L (2021–)
Lynk & Co 01 (2017–)
Lynk & Co 02 (2018–)
Lynk & Co 03 (2018–)
Lynk & Co 05 (2019–)
Volvo C40 (2021–)
Volvo XC40 (2017–)
Polestar 2 (2019–)
Can’t Rely on You

| ”Can't Rely on You” Paloma Faith |
| --- | --- | --- |

Singlen tiedot
 Albumilta: A Perfect Contradiction
 Äänitetty : 2013 (Miami)
 Julkaistu: 23. helmikuuta 2014
 Tuottaja(t): Pharrell Williams
 Tyylilaji: funk, soul
 Kesto: 03.19
 Levy-yhtiö: RCA
Paloma Faithin muut singlet
| ”Black & Blue” 2013 | ”Can't Rely on You” 2014 | ”Only Love Can Hurt Like This” 2014 |
Can't Rely on You on brittiläisen laulaja-lauluntekijä Paloma Faithin kappale, jonka on sanoittanut Faith sekä amerikkalainen laulaja-lauluntekijä Pharrell Williams. Single, joka tuli saataville 23. helmikuuta 2014, toimii hänen kolmannen, A Perfect Contradiction-studioalbumin johdantosinglenä, joka julkaistiin maaliskuun alussa.
Se on saanut jonkinlaista radiosoittoa ja tammikuun viimeisen viikon aikana se liittyi BBC Radio 6 Musicin ohjauslistalle 'B' listalla. Hän esitti kappaleen myös The Graham Norton Showssa 14. helmikuuta 2014.
Käännös suomeksi
Charles Massé

Charles Massé (21. elokuuta 1877 Ardelay – 8. toukokuuta 1969) oli ranskalainen roomalaiskatolinen piispa. Hänet vihittiin papiksi 11. huhtikuuta 1903 ja nimitettiin Luçonin hiippakunnan vihkipiispaksi sekä Phaenan titulaaripiispaksi 27. heinäkuuta 1938. Piispaksi vihkiminen seurasi 9. marraskuuta. Pääkonsekraattorina toimi Gustave-Lazare Garnier, jota avustivat René-Pierre Mignen ja André-Marie-Elie Jarosseau.
Massé erosi tehtävistään vihkipiispana 30. tammikuuta 1940.
Carmelita Montaya Fox

| Carmelita Montaya Fox |
| --- | --- |
Laji:  kettu
Pelisarja:  Sly Cooper
Ensimmäinen peli:  Sly Raccoon (2002)
Luoja:  Sucker Punch Productions
Ääninäyttelijä  (englanti):   Roxana Ortega  Alésia Glidewell  Ruth Livier  Gray DeLisle 
Ääninäyttelijä (suomi):  Elise Langenoja
Henkilötiedot
Ikä:  24
Ryhmäsidokset:  Interpol
Sukupuoli:  Nainen
Tunnetut voimat:  sähköpistooli, megahyppy
Lisää peliartikkeleitavideopelien teemasivulla
Carmelita Montaya Fox on kuvitteellinen hahmo, joka esiintyy Sucker Punch Productionsin ja Sanzaru Gamesin Sly Cooper -pelisarjassa.
Carmelita on poliisi, kettu, joka on vannonut saavansa Sly Cooperin telkien taakse. Hän on juossut Slyn perässä ympäri maailmaa jo monia vuosia, mutta ei ole yrityksistään huolimatta onnistunut saamaan tätä kiinni. Usein hän joutuu tahtomattaan osaksi Slyn keikkasuunnitelmia. Hän myös rakastaa Cooperia, vaikka siltä ei ihan ensi silmäyksellä näyttäisikään.
Ääninäyttelijät

Videopeleissä hahmoa ääninäyttelee suomeksi Elise Langenoja. Englantilaisissa versioissa Carmelitalla on ollut uusi ääninäyttelijä jokaisessa pelisarjan pelissä: Sly Raccoon -pelissä hahmoa ääninäyttelee Roxana Ortega, Sly 2: Konnakoplassa Alésia Glidewell, Sly 3: Konnien kunniassa Ruth Livier sekä pelissä Sly Cooper: Thieves in Time Gray DeLisle.
Carmelita Geraghty

| Carmelita Geraghty |
| --- | --- |
 Carmelita Geraghty vuonna 1924.
Henkilötiedot
Syntynyt: 11. maaliskuuta 1901 Rushville, Indiana, Yhdysvallat
Kuollut: 7. heinäkuuta 1966 (65 vuotta) New York, New York, Yhdysvallat
Ammatti:  näyttelijä, taidemaalari
Puoliso:  Carey Wilson (1934–1962)
Näyttelijä
Aktiivisena:  1923–1936
Aiheesta muualla
IMDb 
Elonet
Carmelita Geraghty (11. maaliskuuta 1901 Rushville, Indiana, Yhdysvallat – 7. heinäkuuta 1966 New York, Yhdysvallat) oli yhdysvaltalainen elokuvanäyttelijä. Hänen tunnetuimpia elokuviaan ovat Alfred Hitchcockin esikoisohjaus The Pleasure Garden (1925) ja Tytöistä parhain (1927). Vetäydyttyään elokuvista Geraghty ryhtyi taidemaalariksi.
Geraghtyn isä Tom Geraghty ja veljet Maurice Geraghty ja Gerald Geraghty olivat elokuvakäsikirjoittajia.
Valikoitu filmografia

| Vuosi | Alkuperäinen nimi | Suomenkielinen nimi |
| --- | --- | --- |
| 1925 | The Mysterious Stranger | Silmä silmästä |
| 1925 | My Lady of Whims | Hehkuva nuoruus |
| 1925 | Cyclone Cavalier | Don Juan Costa Blancassa |
1925: The Pleasure Garden
| 1927 | My Best Girl | Tytöistä parhain |
| 1927 | The Last Trail | Hurjista hurjin |
| 1930 | Men without Law |  |
Cachao López

| Cachao López |
| --- | --- |

Henkilötiedot
Syntynyt: 14. syyskuuta 1918 Havanna, Kuuba
Kuollut: 22. maaliskuuta 2008 (89 vuotta) Coral Gables, Florida, Yhdysvallat
Muusikko
Tyylilajit:  mambo, jazz, salsa
Soittimet:  kontrabasso
Aiheesta muualla
www.israelcachaolopez.com
  [ Muokkaa Wikidatassa ] [ ohje ]  
Israel ”Cachao” López, usein vain Cachao (14. syyskuuta 1918 Havanna, Kuuba – 22. maaliskuuta 2008 Coral Gables, Florida, Yhdysvallat) oli kuubalainen muusikko ja säveltäjä, jota kutsutaan usein ”mambon keksijäksi”. Cachao voitti urallaan muutaman Grammy-palkinnon, ja hänet valittiin Hollywood Walk of Famelle.
Elämä

Israel López syntyi muusikkoperheeseen vuonna 1918. Lempinimensä Cachao hän sai isoisältään, jonka sukunimi nimi oli ollut. Hän aloitti soittaa jo nuorena kontrabassoa, jota hänen vanhempansa soittivat ja opettivat. Cachao esiintyi ensimmäisen kerran julkisesti 8-vuotiaana, kun hän soitti bongorumpuja lastenorkesterissa. 13-vuotiaana hän aloitti kontrabasistina Havannan filharmosessa orkesterissa.
1930-luvun lopussa Cachao aloitti kuulussa danzón-yhtyeessä Arcaño y sus Maravillasissa. Kyllästyttään menuettityyliisiin danzóneihin Lópezin veljekset Cachao ja Orestes kehittivät nopearytmisempää soitantaa. Sitä alettiin kutsua nimellä el nuevo ritmo, uusi rytmi, ja se sai myöhemmin nimekseen mambo. Siitä tuli suosittua vasta seuraavalla vuosikymmenellä, kun Perez Pradon albumi Que Rico el Mambo! julkaistiin.
Cachao lähti Kuubasta 1962. Hän asui seuraavat kaksi vuotta Espanjassa ja muutti sitten New Yorkiin, missä soitti muun muassa Tito Rodríguezin, José Fajardon ja Eddie Palmierin yhtyeissä. Cachao soitti vuosikymmenten ajan vain muiden yhtyeissä ja julkaisi vuosien 1970–1990 aikana vain kolme omaa albumia. New Yorkista hän muutti Las Vegasiin ja sieltä 1970-luvun lopulla Miamiin. Las Vegasissa hän ajautui uhkapelien pariin, ja omien sanojensa mukaan hänen vaimonsa pelasti hänen elämänsä ja uransa.
Miamissa Cachao soitti vain pienillä klubeilla, häissä ja muissa tapahtumissa. Vuonna 1989 hän törmäsi nuoreen kuubalaisnäyttelijä Andy Garcíaan, jonka hän oli tuntenut jo, kun tämä oli vasta ollut viisivuotias. García oli ollut Cachaon fani jo monta vuotta, ja hän järjesti Miamiin juhlakonsertin ja julkaisi Cachaon albumit Master Sessions Volume I, joka voitti Grammyn, ja Master Sessions Volume II. Konsertti oli myös pohjana dokumentille Cachao...Como Su Ritmo No Hay Dos.
García tuotti vielä Cachaon albumit Cuba Linda (2000) ja Grammy-palkitun Ahora Sí (2004). Cachao kiersi maailmaa 1990- ja 2000-luvuilla ja soitti useiden nuorten ihailijoidensa, kuten pianisti Bebo Valdésin, kanssa. Valdés soitti Cachaon kanssa albumilla El Arte del Sabor, joka palkittiin Grammyllä. Cachao sai urastaan tähden Hollywood Walk of Famelle. Vuonna 2012 hänen albuminsa Descargas: Cuban Jam Session in Miniature (1957) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Cachao kuoli munuaisongelmista syntyneisiin komplikaatoihin vuonna 2008. Hänen vaimonsa Ester oli kuollut vuonna 2004. Heillä oli yksi tytär, María Elena López.
Charles Maung Bo

Charles Maung Bo (s. 29. lokakuuta 1948) on myanmarilainen roomalaiskatolinen arkkipiispa ja kardinaali. Hänet vihittiin salesiaanien papiksi 9. huhtikuuta 1976 ja nimitettiin Lashion prefektiksi 16. toukokuuta 1986, sitten sen piispaksi 7. heinäkuuta 1990. Alphonse U Than Aung konsekroi Bon 16. joulukuuta 1990 Abraham Thanin ja Paul Zingtung Grawngin avustamana. Hänet ylennettiin kardinaaliksi vuonna 2015.
Bo sai 13. maaliskuuta 1996 nimityksen Patheinin piispaksi ja 15. toukokuuta 2003 Yangonin arkkipiispaksi, jonka virkaan hänet asetettiin 7. kesäkuuta.
Bouenza

| Bouenza |
| --- | --- |
 Banaaneja lastataan Mouyondzissa.
 Departementin sijainti Kongon tasavallassa.
Valtio:  Kongon tasavalta
Hallinto:  
 – hallinnon tyyppi:  departementti
 – hallinnollinen keskus:  Madingou
Pinta-ala:  12 265,4 km²
Väkiluku (2018):  434 925
Bouenza on departementti Kongon tasavallan eteläosassa. Sen hallinnollinen keskus on Madingou. Departementin pinta-ala on 12 265,4 neliökilometriä. Asukasmääräksi arvioitiin 434 925 henkeä vuonna 2018.
Maantiede ja ilmasto

Bouenza on pinta-alaltaan Kongon tasavallan pienin departementti. Se rajoittuu lännessä Niarin, pohjoisessa Lékoumoun ja idässä Poolin departementteihin sekä etelässä Kongon demokraattiseen tasavaltaan.
Pinnanmuodostusta hallitsee departementin halki virtaavan Niarijoen laakson tasanko ja sen molemmin puolin kohoavat ylängöt ja kukkulat. Niarin tärkeimmät sivujoet ovat Louvizi, Loutété, Kenké, Loudima ja Bouenza. Bouenzajoella on useita järviä, joista suurin on Sinda.
Ilmasto on trooppinen ja kostea. Sadekaudet kestävät maaliskuusta toukokuuhun ja lokakuusta joulukuuhun. Vuotuinen sademäärä on 1 400–1 800 millimetriä. Lämpötila vaihtelee kesä-heinäkuussa 18 ja 25 sekä sadekaudella 25 ja 30 asteen välillä.
Kasvillisuus on pensas- ja ruohosavannia, sademetsää ja jokivarsien galleriametsiä. Metsissä on paljon arvopuita.
Hallinnollinen jako ja asutus

Departementtiin kuuluu kymmenen piirikuntaa, kaksi kuntaa ja viisi kaupunkiyhdyskuntaa. Piirikunnat ja niiden keskuspaikat ovat Boko-Songho, Kayes, Kingoué, Loudima, Mabombo, Madingou, Mfouati, Mouyondzi, Tsiaki ja Yamba. Täysivaltaisia kuntia ovat Madingou ja kahteen arrondissementtiin jaettu Nkayi. Vuonna 2011 perustetut kaupunkiyhdyskunnat ovat Bouansa, Loudima, Loutété, Mabombo ja Mouyondzi. Tärkein taloudellinen keskus on Nkayi.
Asukkaista 86,5 prosenttia kuuluu vuoden 1974 väestönlaskennan mukaan kongoihin. Heidän alaryhmiään ovat bembet, dondot, kougnit, kambat ja mikenguet. Alkuperäiskansoihin kuuluvia tsiakeja ja loudimia on 0,23 %. Kieliä ovat kongon kielen murteet, lingala, kituba ja ranska.
Historia

Nykyisissä rajoissaan vuonna 1967 perustettu departementti kuului ennen siirtomaa-aikaa Kongon kuningaskunnan ydinalueeseeen. Se on saanut nimensä Bouenzajoesta.
Liikenne ja talous

Departementin kautta kulkevat valtatie RN1 ja Kongon–Atlantin rautatie. Maantieverkko on melko hyvä. Yoka-Ngassin lentokentällä ei ole enää liikennettä.
Bouenza tunnettiin aiemmin Kongon vilja-aittana, mutta nykyään kaupallinen maanviljely ja karjanhoito ovat taantuneet. Tärkeimmät viljelykasvit ovat maniokki, maissi, maapähkinä ja sokeriruoko. Tuotantoeläimiä ovat naudat, siat, vuohet, lampaat ja siipikarja. Metsätalouden merkitys on naapuridepartementteihin verrattuna vähäinen. Myös suuri osa entisistä teollisuuslaitoksista on suljettu. Departementissa toimivat muun muassa Saris-Congon suuri sokeritehdas, Dangoten ja Sonoccin sementtitehtaat, UBC:n kalkkikivikaivos ja Minocon rehutehdas. Moukoukouloussa Bouenzajoella on vesivoimalaitos ja Nkayissa sokeritehtaan höyryvoimala. Kaupankäynti keskittyy maataloustuotteisiin ja kulutustavaroihin.
Matkailu

Matkailu on alueella vähäistä. Hotelli- ja ravintolapalveluja on Nkayissa, Madingoussa, Mouyondzissa, Bouansassa, Loutétéssa ja Loudimassa.
Charles Maturin

| Charles Maturin |
| --- | --- |
 D. G. Brocas, Charles Maturin, 1819.
Henkilötiedot
Syntynyt: 25. syyskuuta 1782 Dublin
Kuollut: 30. lokakuuta 1824 Dublin
Aiheesta muualla
Löydä lisää kirjailijoitaKirjallisuuden teemasivulta
Charles Robert Maturin (25. syyskuuta 1782 Dublin – 30. lokakuuta 1824 Dublin) oli irlantilainen kirkonmies ja kirjailija.
Hänen tunnetuin teoksensa on vuonna 1820 julkaistu Melmoth the Wanderer.
British Aircraft Corporation

| British Aircraft Corporation |
| --- | --- |
Perustettu:  1960
Lakkautettu:  1977
Toimiala:  lentokoneteollisuus
Infobox OKVirheellinen NIMI-arvo: 
British Aircraft Corporation (BAC) oli brittiläinen lentokonevalmistaja, joka syntyi vuonna 1960 Britannian hallituksen päätettyä yhdistää keskenään kilpailevat yhtiöt: Vickers, Bristol Aeroplane Company,  English Electric ja Hunting Aircraft.
Vuonna 1977 yhtiöön liitettiin vielä Hawker Siddeley Aviation ja Scottish Aviation, jolloin syntyi uusi yhtiö British Aerospace (BAe). Samalla näin muodostettu yhtiö kansallistettiin.
Tuotteet > Lentokoneet

AFVG
BAC One-Eleven
BAC Two-Eleven
BAC Three-Eleven
Fairey Delta 2 (BAC 221)
BAC Jet Provost
BAC 167 Strikemaster
Concorde (Sud Aviationin kanssa)
BAC TSR-2
BAC / Bristol 188
BAC / Bristol Britannia
BAC / English Electric Canberra
BAC / English Electric Lightning
BAC / Hunting H.126
BAC / Hunting Jet Provost
BAC / Vickers Supermarine Scimitar
BAC / Vickers VC10
BAC / Vickers Viscount
BAC / Vickers Vanguard
Panavia Tornado/Panavia Tornado ADV (osana Panavia-yhteenliittymää)
SEPECAT Jaguar
Tuotteet > Ohjukset

BAC Rapier (ohjus)
BAC Sea Skua
BAC Sea Wolf (ohjus)
BAC Swingfire
BAC / Vickers Vigilant
Lisäksi BAC jatkoi Bristol Bloodhound ja English Electric Thunderbird ilmatorjuntaohjuksien valmistamista.
Tuotteet > Avaruusalukset

BAC oli osallisena miehittämättömiä avaruusaluksien kehityksessä, pääasiassa satelliittien:
Ariel 4
Intelsat
Prospero X-3
Multi-Unit Space Transport And Recovery Device
Bushranger

Ned Kelly, yksi viimeisistä bushrangereista oikeudessa. Aikalaiskuvitusta The Illustrated Australian News -lehdestä vuodelta 1880.
Bushrangerit olivat lainsuojattomia, jotka pakoilivat virkavaltaa Australian erämaissa, joista käytetään englanniksi nimitystä ”The Bush”. Bushrangerit toimivat pitkälti samoin kuin Britannian maantierosvot ja villin lännen lainsuojattomat, ja heidän rikoksiinsa kuuluivat postivaunujen ja pikkukaupunkien pankkien ryöstöt.
Britannian Australian-kolonisaation alkuvuosina termiä käytettiin karkureista. Vuodesta 1788 alkaen britit perustivat maahan rangaistussiirtoloita, joihin ehdittiin tuoda yli 100 000 rikollista. Bushrangereiksi kutsuttiin niitä rangaistusvankeja, jotka pakenivat siirtoloista metsiköihin. Myös nämä bushrangerit huolsivat itseään varastelemalla ja ryöstämällä tarvikkeita.
Aikaa myöten termiä alettiin käyttää niistä, jotka hylkäsivät oikeutensa ja velvollisuutensa yhteisön jäseninä elääkseen rikollisen ja henkipaton elämää käyttäen Australian metsäalueita tukikohtanaan. Varsinaisten rikollisjengien kulta-aika koitti vuoden 1850 aikoihin, kun Australiasta löytyi kultaa. Useat poliisit ja virkamiehet hylkäsivät tällöin tehtävänsä liittyäkseen mukaan kultaryntäyksiin nopean rikastumisen toivossa. Bushrangerit hyötyivät tästä virkavallan heikentymisestä ja yksittäisten pienien valtauksien syrjäisyydestä. Viimeiset heistä olivat vielä toiminnassa vuoden 1900 aikoihin.
Kuuluisia bushrangereita olivat muun muassa Ned Kelly ja Frank Gardiner, joka vuonna 1862 teki Australian historian suurimman kultaryöstön.
Aiheesta muualla

Kuvia tai muita tiedostoja aiheesta Bushranger Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bägillinen Bägereitä

| Bägillinen Bägereitä Konsta Saajanto |
| --- | --- | --- |

Studioalbumin tiedot
 Julkaistu: 2019
 Levy-yhtiö: MakeMedia
muut julkaisut
|   | Bägillinen Bägereitä  |   |
Bägillinen Bägereitä on vuonna 2019 julkaistu Konsta Saajannon albumi HurHur-taiteilijanimellä. Albumi sisältää huumoripitoisia kappaleita, joista suurin osa on uudelleenversioitu aiemmin YouTubessa julkaistuista musiikkivideoista.
Kappaleet

Eksistenttikriisi: HurHur, Simo Judin – 3.22
Kylmäkassi Päässä: HurHur – 2.54
Makkaraperunat: HurHur – 3.20
kek.: HurHur, Miki, Simo Judin – 3.12
Ostoslista: HurHur, Eraesmus – 2.09
Lakupatukka Gone Mad: HurHur – 1.41
Timuja Stäkki: HurHur – 2.37
Anna mä däB: HurHur – 2.34
Joululaulu: HurHur – 1.49
Kekkimane: HurHur, Heikki, Miki, Simo Judin – 2.52
Puuhaillaan enemmän kuin Pete: HurHur, Tume – 2.48
Macaron Box: HurHur, Simo Judin – 2.15
Kultane Scari: HurHur – 2.46
Seppo: HurHur – 2.54
Outro Songen: Eeddspeaks – 1.21